Hoolela on Loksa ja Kuusalu piirkonnas ainuke erihoolekandeteenuse pakkuja. Hoolela eelkäija oli Kuusalu Vallavalitsus, kelle alt pakuti erihoolekandeteenuseid aastatel 2003-2017. Hoolela loodi tegevusjuhendajate poolt, et tagada sihtrühmale väga oluliste teenuste kodulähedane järjepidev kättesaadavus.
Hoolela pakub alates 01.01.2018 kolme erihoolekandeteenust (igapäevaelu toetamise teenust, toetatud töötamise teenust, toetatud elamise teenust) ja osaleb pikaajalise kaitstud töö teenuse osutamise projektis.
Lisaks erihoolekandeteenuste osutamisele tegeleme ka sotsiaalse ettevõtlusega, kus põhilisteks töötajateks on erivajadusega inimesed. Pakume Kuusalu kogukonnale heakorratööde/koristustööde- ja pesumajateenust ning kasvatame aed-ja juurvilju.